[{"text_idx": "#000001", "text": "Kergejo\u0303ustiklased pu\u0308u\u0308avad Eesti meistrivo\u0303istlustel MM-pa\u0308a\u0308smeid"}, {"text_idx": "#000004", "text": "Rasmus Ma\u0308gi (TU\u0308ASK), kellel on MM-i pilet juba olemas, tuleb u\u0308le pika aja Eestis starti oma po\u0303hialal 400 m to\u0303kkejooksus. Tegemist on Ma\u0308gi hooaja kolmanda stardiga."}, {"text_idx": "#000006", "text": "Sel hooajal 100 m jooksu Eesti rekordi enda nimele vo\u0303tnud Karl Erik Nazarov (Audentese SK) tuleb head aega jahtima nii 100 m kui 200 m jooksus."}, {"text_idx": "#000007", "text": "Naiste 100 m to\u0303kkejooksus vo\u0303ib oodata tulist heitlust Diana Suumanni (TU\u0308ASK), Kreete Verlini (SK Fortis) ja Anna Maria Millendi (Audentese SK) vahel. Ko\u0303ik kolm on sel suvel juba oma isiklikke rekordeid parandanud ning Millend, kes valmistub U20 vanuseklassi Euroopa meistrivo\u0303istlusteks, uuendas ka oma vanuseklassi Eesti rekordit. Verlinit na\u0308eme stardis ka 100 m ja 200 m jooksus."}, {"text_idx": "#000008", "text": "Peale va\u0308ikest vigastuspausi on jooksurajal tagasi O\u0303ilme Vo\u0303ro (Vo\u0303ru KJK Lo\u0303unalo\u0303vi), kes tuleb starti 100 m sprindidistantsil. Talle soovib konkurentsi pakkuda U23 EM-il kiireid aegu jooksnud trennikaaslane Ann Marii Kivikas (Pa\u0308rnu SK Altius), kes teeb kaasa 100 m ja 200 m sprindis."}, {"text_idx": "#000012", "text": "Eelmisel aastal mitmel korral Eesti rekordeid parandanud Jekaterina Mirotvortseva (KJK Kalev-Sillama\u0308e) teeb Eesti meistrivo\u0303istlustel 10 000 m ka\u0308imises oma selle hooaja avastardi."}, {"text_idx": "#000018", "text": "Ko\u0303ik 2023. aasta kergejo\u0303ustiku Eesti meistrivo\u0303istlused on pu\u0308hendatud Eesti Olu\u0308mpiakomitee 100. su\u0308nnipa\u0308evale. Vo\u0303istlusel esikolmikusse jo\u0303udnud sportlased teenivad EOK 100 erikujundusega Eesti meistrivo\u0303istluste medalid."}, {"text_idx": "#000019", "text": "Vo\u0303istluste algus Kadrioru staadionil laupa\u0308eval, 29. juulil kell 14:45 ja pu\u0308hapa\u0308eval, 30. juulil kell 14:15.AJAKAVA \u2013 muudetud 27.07!OSALEJATE NIMEKIRI"}, {"text_idx": "#000020", "text": "NB! Oluline info pealtvaatajatele, treeneritele ja sportlastele:"}, {"text_idx": "#000021", "text": "Autoga tulijatel palume kasutada Roheline aas 24 parklat. Laupa\u0308eval on alates kella 15:00-st parkimine tasuta ning pu\u0308hapa\u0308eval terve pa\u0308ev tasuta.PS! Kadrioru pargis toimub samaagselt SUME Festival, seega parkimiskohtade arv vo\u0303ib olla piiratud.\nPalume arvestada, et Kadrioru staadionil on pooleli elektrito\u0308o\u0308d, misto\u0303ttu on pealtvaatajatele avatud ainult peatribu\u0308u\u0308n ning staadioni u\u0308mber liikumine vo\u0303ib olla piiratud."}, {"text_idx": "#000022", "text": "Vo\u0303istluste tulemusi saab ja\u0308lgida EKJL kodulehel ja Sportity a\u0308pis (parool: emv23)."}, {"text_idx": "#000023", "text": "Piletid on mu\u0308u\u0308gil Piletitaskus ja vo\u0303istlustel kohapeal.Vo\u0303istluste pa\u0308evapileti hind on 15\u20ac, sooduspilet 10\u20ac (o\u0303pilased, u\u0308lio\u0303pilased, pensiona\u0308rid). Lastele kuni 7 a (k.a) sissepa\u0308a\u0308s tasuta."}]